Diari Oficial de la Generalitat Valenciana


Sumari del DOGV 5229, del 29-03-2006 (2006/3385)

RESOLUCIÓ de 21 de març de 2006, del conseller d'Agricultura, Pesca i Alimentació, per la qual es convoquen, per a l'exercici de 2006, determinades subvencions gestionades per la Direcció General de Pesca i Alimentació.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5229

Data del DOGV
:   29-03-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/3385


Data del document
:   21-03-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * indústria agroalimentària
    * ajuda a l'agricultura
    * horticultura
    * fruticultura
    * agrupació de productors agraris
    * suport econòmic
    * cooperativa agrícola

RESOLUCIÓ de 21 de març de 2006, del conseller d'Agricultura, Pesca i Alimentació, per la qual es convoquen, per a l'exercici de 2006, determinades subvencions gestionades per la Direcció General de Pesca i Alimentació. [2006/3385]  
Vist l'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell, que exigix que en les bases reguladores de la concessió de subvencions s'indiquen la línia o línies de subvenció que les financen i l'import global màxim destinat a estes. Estos extrems depenen de la Llei Anual de Pressupostos, en estos moments, la Llei 15/2005, de 26 de desembre, de Pressupostos de la Generalitat Valenciana per a l'exercici 2006 (DOGV núm. 5166 de 30.12.2005). En conseqüència, en relació amb les bases aprovades amb anterioritat i que mantenen la seua vigència, s'han de publicar els mencionats extrems després de l'entrada en vigor de la corresponent Llei de Pressupostos.  
Per tot això, a proposta del director general de Pesca i Alimentació, resolc:  
Primer  
Les subvencions regulades en les disposicions de la Conselleria d'Agricultura, Pesca i Alimentació esmentades en este article i gestionades per la Direcció General de Pesca i Alimentació es concediran, en l'exercici de l'any 2006, a càrrec de l'aplicació pressupostària 96.67.39.9850 línies de subvenció del programa 714.30 i pels imports globals màxims que s'assenyalen, d'acord amb la Llei 15/2005, de 26 de desembre, de Pressupostos de la Generalitat Valenciana per a l'exercici 2006   
Programa 714.30. Indústries Agroalimentàries.  
. Orde de 26 de maig de 2005, de la Conselleria d'Agricultura, Pesca i Alimentació, per la qual es modifiquen parcialment les bases reguladores establides en l'Orde APA/3694/2004, per la qual s'establixen ajudes a la implantació o millora de sistemes de traçabilitat, quant al procediment d'ordenació, instrucció, resolució i justificació de les ajudes (DOGV núm. 5022 de 07.06.2005).  
Línia pressupostària: T6113000.  
Import global màxim: 870.000 euros.  
Termini de presentació d'instàncies: l'establit en les bases reguladores de l'ajuda.  
Termini de tramitació: l'establit en les bases reguladores de l'ajuda.  
Efectes de l'acte presumpte: desestimatori  
. Orde de 30 de novembre de 2005, de la Conselleria d'Agricultura, Pesca i Alimentació, per la qual s'establix el procediment per a la sol.licitud d'ajudes de la convocatòria 2006 de l'Orde CAPA de 12 de març de 2001 (DOGV núm. 3966 de 26 de març de 2001), sobre ajudes per a inversions en indústries agroalimentàries.  
Segons establix la disposició addicional de l'esmentada orde, la concessió de les ajudes està condicionada a l'existència de crèdit adequat i suficient que figure en els pressupostos de la Generalitat Valenciana per a l'any 2006 i a les disponibilitats pressupostàries. Seran estes inferiors a l'import que figura en l'article 6 de l'orde, es minora este, i queda com seguix:   
Línia pressupostària: T1907000.  
Import global màxim:116.000 euros.  
Segon  
Les ajudes regulades per totes les disposicions de la present orde es tramitaran d'acord amb les seues bases reguladores i, subsidiàriament, pel que disposa la Llei 38/2003, de 17 de novembre, General de Subvencions i en la Llei 30/1992, de Règim Jurídic de les Administracions Públiques i del Procediment Administratiu Comú.  
Tercer  
Este acte posa fi a la via administrativa i contra este es pot interposar, potestativament, recurs de reposició davant del conseller d'Agricultura, Pesca i Alimentació, en el termini d'un mes comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i 46.1 de la Llei Reguladora de la Jurisdicció Contenciosa Administrativa.  
València, 21 de març de 2006.. El conseller: Juan Gabriel Cotino Ferrer.